אריק פינטו

ארי (אריק) פינטו (נולד ב-22 בדצמבר 1961) הוא מנהל ודירקטור ישראלי, כיהן כמנכ"ל בנק הפועלים בשנים 2016–2019 ובתפקידים בכירים נוספים: יו"ר דירקטוריון אברא טכנולוגיות מידע, יו"ר המועצה הלאומית לספורט. משמש כיום כדירקטור בבנק דיסקונט וכבעלים של חברת א.פ אלמוג ייעוץ והשקעות בע"מ, ומרצה בנושא "מנהיגות וניהול בעת משבר".

ביוגרפיה
פינטו נולד במרוקו למשפחה ברוכת ילדים ועלה לישראל עם משפחתו בשנת 1964. הוא התחנך בכפר הנוער בן שמן. בגיל שנה חלה בפוליו וכתוצאה מכך נותר משותק ברגליו. בגיל חמש התייתם מאמו, ובגיל 12 – גם מאביו. בשנת 1978, במסגרת "שנת הילד הבינלאומית", קיבל את אות המתנדב הצעיר מנשיא המדינה יצחק נבון.  

 קריירה 
בשנת 1980 החל לעבוד בבנק הפועלים כבנקאי זוטר במחלקת השקעות בסניף פולג בנתניה. בשנת 2009 הצטרף להנהלת הבנק, ומילא בה שורת תפקידים: מנהל חטיבת האסטרטגיה, מנהל החטיבה הקמעונאית, מנהל תפעול ראשי וממלא מקום המנכ"ל. במהלך כהונתו הוביל מהלכים אסטרטגיים כגון הקמת בית ספר לניהול ומנהיגות, השקת תוכנית "פו"מ בכיר", תוכנית התייעלות, פיתוח מודלים למכירת אשראי מקוון, השקת אפליקציית התשלומים "ביט", הנפקת חברת כרטיסי האשראי "ישראכרט" לפי שווי של 2.7 מיליארד שקל .  

הנפקת "ישראכרט" וגיבוש הסדר עם משרד המשפטים האמריקאי. פינטו הוא בעל תואר ראשון במנהל עסקים מ"מכללת ניו אינגלנד" ותואר שני במינהל ציבורי מ"אוניברסיטת קלארק". בינואר 2020 מונה ליו"ר דירקטוריון חברת "אברא טכנולוגיות מידע", תפקיד שבו כיהן במשך שלוש וחצי שנים. לאחר מכן מונה לדירקטור בבנק דיסקונט. באוגוסט 2023 נבחר כחבר בדירקטוריון בנק דיסקונט. 

 ספורט 
פינטו הוא בעל תעודת מאמן מוסמך בכדורסל מטעם מכון וינגייט. בשנת 2007 מונה למאמן נבחרת ישראל בכדורסל בכיסאות גלגלים. תחת הדרכתו העפילה הנבחרת למשחקים הפאראלימפיים בבייג'ינג 2008, שם סיימה במקום השישי בעולם. בעקבות הישג זה הוענק לו תואר "מאמן העשור" בקטגוריה הפראלימפית, מטעם משרד התרבות והספורט, במסגרת חגיגות שנת ה-60 למדינת ישראל. 

בשנים 2020–2024 כיהן כיו"ר המועצה הלאומית לספורט.

 חייו האישיים 
פינטו נשוי לנירה, ואב לרפאל ומתן מנישואיו הקודמים לרונית.

קישורים חיצוניים





 הערות שוליים 

קטגוריה:מנהלי בנק הפועלים
קטגוריה:דירקטורים ישראלים
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:בוגרי כפר הנוער בן שמן
קטגוריה:מאמני כדורסל ישראלים
קטגוריה:נפגעי פוליו ישראלים
קטגוריה:ישראלים שנולדו ב-1961